Martin Professional

Martin Professional er et dansk selskap som produserer effektlys til bruk på scene. De er eid av Harman International Industries, datterselskapet av Samsung Electronics. Firmaets hovedkvarter ligger i Aarhus, Danmark.

Historie 
Historien om Martin Professional begynte i 1978 da grunnlegger Peter Johansen fant ut hvordan han kunne lage en røykmaskin med utgangspunkt i en kaffemaskin. Bedriften ble grunnlagt i Aarhus i 1986 og begynte å produsere røykmaskiner og et lite utvalg av diskolys i 1987.  Navnet Martin kom gjennom samarbeid med en fransk røykmaskinprodusent.

I 1994 oversteg inntektene 100 millioner danske kroner, og i 1995 var bedriften børsnotert i Copenhagen Stock Exchange, og den hadde en nettoverdi på over 85.5 millioner danske kroner. I 1999 kjøpte Danish Industrial Firm Schouw & Co. en andel på 60 % av bedriften. I 2001 hadde Schouw fullt eierskap over Martin og tok det vekk fra børsen. Martin ekspanderte produksjonen i 2002 med en ny fabrikk på ca. 1000 kvadratmeter i Frederikshavn. Ett år senere begynte de med outsourcing av produksjon til en fabrikk i Zhuhai i Kina.  Martin fortsatte å vokse, men i 2008 ble de hardt rammet av en finanskrise, med et rapportert tap på mer en 200 millioner danske kroner i 2009. De måtte også si opp 130 ansatte ved produksjonen i Frederikshavn.

Kontinuerlig innovasjon, spesielt innen LED-teknologi, har hjulpet bedriften gjennom krisen og resultert i flere produktpriser. I 2010 tildelte Confederation of Danish Industries deres årlige produktpris til MAC 350 Entour LED.  LED-teknologien som ble brukt i dette produktet var et resultat av et tre års samarbeid med universitetet i Aalborg. Dessuten har deres MAC Aura movinghead og MAC Viper Profile vunnet PLASA-prisen for innovasjon i 2011 og 2012. Martin begynte å flytte produksjonen av sine movingheads til deres fabrikk i Frederikshavn i Danmark i første halvdel av 2012. .

Under Harman International Industries 
I 2013 kjøpte Harman International Industries opp Martin fra Schouw.  Oppkjøpet inkluderte ikke de to fabrikkene i Frederikshavn, men inkluderte en avtale om leie av produksjonslokalene. Oppkjøpet resulterte i lanseringen av det nye Mach merket, som ble solgt til en sammenslutning av kanadiske og Hongkong-baserte investorer. De relanserte merket under et eget firma.

I august 2015 kunngjorde Martin at de planla å legge ned driften ved fabrikken i Frederikshavn, og driften ble nedlagt 31. mars 2016.

I dag 
Martin har blitt brukt i en rekke store internasjonale arrangementer, som Eurovision Song Contest i København i 2001, sommer-OL i Athen i 2004 og sommer-OL i Beijing i 2008, hvor Martin var hovedleverandør av automatisert lys, med over 1100 lamper under åpningsseremonien.  Martin er en av de ledende teknologibedrifter i Aarhus, og har et samarbeid med Aarhus Universitet School of Engineering.

Produkter 
Fra tidlig av spesialiserte Martin seg på røykmaskiner, men de produserte også noen få lyseffekter. I 1993 begynte de å produsere Mach-serien av live lydprodukter, noe som ble raskt avviklet. I 1997 så de sitt store potensial som en av de ledene produsentene i det voksende markedet av intelligente scenelys, med deres lansering av MAC 500 and 600.

Martins mest fremtredende produkt til dags dato er deres MAC 2000 movinghead. Den blir primært brukt i store teater, konserter og store TV-nettverk.

I tillegg til movingheads, produserer også Martin scannere, strober, color changers, semi-intelligente effekter, LED belysning, lysmiksere, mediaservere og en rekke røykmaskiner.

Martins nåværende produktserier inkluderer Martin MAC Viper, MAC Quantum serien, MAC Aura og RUSH DJ produktene, en etterfølger til Martin sine Mania produkter.

Referanser 

Danske industriselskaper
Aarhus
Lysteknikk